Модул
Съдържание
Индекс 🔎︎

# Елементи за управление

Иконата Елементи за управление отваря лента с инструменти, нужни за създаване на интерактивен формуляр. Чрез тази лента можете да добавяте елементи за управление към формуляр в текстов документ, електронна таблица, презентация или документ на HTML, например бутон, който стартира макрос.

За достъп до тази команда...

Изберете Изглед - Ленти с инструменти - Елементи за управление.

Икона в лентата Вмъкване (може да е необходимо да разрешите иконата, която по начало е невидима):

Елементи за управление

В документите с формуляри на XML (XForms) се използват същите контроли.

За да създадете формуляр, отворете документ и използвайте лентата Елементи за управление, за да добавите в него елементи за управление. Ако желаете, можете да свържете формуляра с база от данни, така че да можете да я манипулирате чрез елементите за управление.

Формуляр, създаден в документ на HTML, може да се използва за изпращане на данни през Интернет.

LibreOffice експортира само тези свойства на формуляра, които се поддържат от използваната за експортирането версия на HTML. За да зададете версия на HTML, изберете LibreOffice - PreferencesИнструменти - Настройки
- Зареждане/записване - Съвместимост за HTML.

## За да добавите елемент за управление в документ

1. В лентата с инструменти Елементи за управление щракнете върху иконата на желания елемент за управление.

2. Плъзнете курсора в документа, за да създадете елемента за управление.

   За да създадете квадратен елемент за управление, задръжте клавиша Shift, докато плъзгате.

За да добавите във формуляр поле от списъка с полета на таблица или заявка, плъзнете клетка върху формуляра. В текстов документ можете да добавите поле към формуляр и като плъзнете заглавие на колона. За да включите надпис за полет, задръжте клавишаите CommandCtrl
+Shift, докато плъзгате заглавие на колона.

## Променяне на елемент за управление

1. Щракнете с десния бутон върху елемента за управление и изберете Елемент за управление. Ще се отвори диалогов прозорец, в който можете да дефинирате свойствата на елемента.

2. За да зададете клавиш за бърз достъп до елемент за управление, поставете тилда (~) пред съответния знак в надписа на елемента.

3. Можете да плъзгате и пускате елементи за управление от един документ в друг. Освен това можете да ги копирате и поставяте между документите. Когато вмъкнете елемент за управление от друг документ, LibreOffice анализира източника на данни, както и типа и свойствата на съдържанието, така че да приспособи елемента за управление към логическата структура на документа – местоназначение. Например, елемент за управление, показващ съдържанието на адрсния бележник, ще показва същото, след като го копирате в друг документ. Можете да разглеждате тези свойства в раздела Данни на диалоговия прозорец Свойства на формуляр.

## Избор

Тази икона превключва показалеца на мишката към режим на избиране или изключва този режим. Режимът на избиране служи за избиране на елементи за управление в текущия формуляр.

## Режим "Проектиране" - вкл./изкл.

Включва и изключва режима „Проектиране“. Тази функция служи за бързо превключване между режима „Проектиране“ и потребителския режим. Включете, за да редактирате елементите за управление, и изключете, за да ги ползвате.

Режим "Проектиране" - вкл./изкл.

## Свойства на елемент за управление

Отваря диалогов прозорец за редактиране свойствата на избран елемент за управление.

Елемент за управление

## Свойства на формуляр

В този диалогов прозорец можете да задавате – освен другите неща – източника на данни и събитията за целия формуляр.

Формуляр

## Поле за отметка

Създава поле за отметка. Полетата за отметки ви позволяват да включвате или изключвате дадена функция във формуляр.

## Текстово поле

Създава текстово поле. Текстовите полета представляват клетки, в които потребителят може да въвежда текст. Във формуляр текстовите полета могат да показват данни или да позволяват въвеждането на нови данни.

## Форматирано поле

Създава форматирано поле. Форматираното поле е текстово поле, за което можете да задавате ограничителни стойности и формат на въвежданите и извежданите данни.

Форматираното поле има специални свойства (изберете Формат - Елемент за управление).

## Бутон

Създава бутон за натискане. Тази функция може да бъде използвана за изпълняване на команда за зададено събитие, например щракване с мишката.

Върху бутоните можете да поставяте както текст, така и графика.

## Превключвател

Създава бутон за избор. Бутоните за избор позволяват на потребителя да избере една измежду няколко възможности. Бутоните за избор с една и съща функционалност имат едно и също име (свойство Име). Обикновено те са групирани чрез групираща рамка.

## Списъчно поле

Създава списъчно поле. Списъчното поле позволява на потребителите да изберат елемент от списък. Ако формулярът е свързан с база от данни и връзката е активна, след вмъкването на списъчното поле в документа автоматично ще се появи помощникът за списъчно поле. Той ще ви помогне в създаването на списъчното поле.

## Комбинирано поле

Създава комбинирано поле. Комбинираното поле е едноредово списъчно поле с падащ списък, от който потребителят да избере възможност. Можете да припишете на комбинираното поле свойство „само за четене“, така че потребителят да не може да въвежда други елементи освен тези от списъка. Ако формулярът е свързан с база от данни и връзката е активна, след вмъкването на списъчното поле в документа автоматично ще се появи помощникът за списъчно поле.

## Поле за етикет

Създава поле за показване на текст. Тези полета служат само за показване на предварително зададен текст. В тях не може да се въвежда.

## Още елементи за управление

Отваря лентата с инструменти Още елементи за управление.

## Проектиране на формуляр

Отваря лентата с инструменти Проектиране на формуляр.

## Помощници - вкл./изкл.

Включва или изключв автоматичните помощници за елементи от формуляр.

Тези помощници ви улесняват във въвеждането на свойствата на списъчни полета, таблици и други елементи за управление.

## Команди от контекстното меню

## Бутон - брояч

Създава бутон - брояч.

Ако добавите бутон - брояч в работен лист на Calc, можете да използвате раздела Данни, за да създадете двупосочна връзка между бутона - брояч и дадена клетка. В резултат когато промените съдържанието на клетката, съдържанието на брояча ще се обнови и обратно – когато промените стойността на брояча, ще се обнови съдържанието на клетката.

## Плъзгач

Създава лента с плъзгач.

Можете да задавате следните свойства на лента с плъзгач:

Име в ПИ | Смисъл
Минимална стойност | Задава минималната височина или минималната ширина на плъзгача.
Максимална стойност | Задава максималната височина или максималната ширина на плъзгача.
Стойност по подразбиране | Задава подразбираната стойност на плъзгача при начално установяване на формуляра.
Ориентация | Задава ориентацията на лентата на плъзгача – хоризонтална или вертикална.
Малка стъпка | Задава минималното разстояние, на което можете да преместите плъзгача в лентата, например като щракнете върху една от стрелките.
Голяма стъпка | Задава голямата стъпка, с която се премества плъзгачът, например когато щракнете в лентата между бутона и някоя от стрелките.
Закъснение | Задава закъснението в милисекунди между събитията, генерирани от плъзгача. Например това е закъснението между щракването върху бутон със стрелка в лентата на плъзгача и задържането на бутона на мишката.
Цвят на символите | Задава цвета на стрелките в лентата на плъзгача.
Видим размер | Задава размера на плъзгащия се бутон в „мерни единици на стойността“. Например при стойност („Максимална стойност“ минус „Минимална стойност“) / 2 бутонът ще заема половината от лентата. За да направите ширината на плъзгача равна на височината, задайте нула за свойството Видим размер.

В работен лист на Calc можете да използвате раздела Данни в свойствата, за да създадете двупосочна връзка между плъзгач и клетка.

## Бутон с изображение

Създава бутон, показван като изображение. Като изключим графичното представяне, той има същите свойства като „обикновения“ бутон.

## Поле за изображение

Вмъква елемент за управление с изображение. Той служи единствено за добавяне на изображения от база от данни. В документа на формуляра щракнете двукратно върху такъв елемент, за да отворите диалоговия прозорец Вмъкване на графика и да вмъкнете желаното изображение. Освен това разполагате и с контекстно меню (не и в режима на проектиране) с команди за вмъкване и изтриване на изображението.

Изображенията от база от данни могат да бъдат показвани във формуляр, а ако елементът за управление не е защитен срещу писане, в базата от данни може да се вмъкват нови изображения. Елементът за управление трябва да е свързан с поле от тип изображение в базата от данни. Затова трябва да въведете полето в раздела Данни на прозореца със свойства.

## Поле за дата

Създава поле за дата. Ако формулярът е свързан с база от данни, стойностите на датата могат да се взимат от базата от данни.

Ако припишете на полето свойството „Падащ списък“, потребителят може да отвори календар, за да избере дата за полето. Това се отнася и за поле за дата в рамките на табличен елемент за управление.

Полетата за дата могат лесно да бъдат редактирани от потребителя чрез клавишите със стрелки нагоре и надолу. В зависимост от позицията на курсора чрез тези клавиши се увеличава или намалява денят, месецът или годината.

Специфични бележки относно полетата за дата.

## Поле за час

Създава поле за час. Ако формулярът е свързан с база от данни, стойностите на часа за формуляра могат да се взимат от базата от данни.

Полетата за час могат лесно да бъдат редактирани от потребителя чрез клавишите със стрелки нагоре и надолу. В зависимост от позицията на курсора чрез тези клавиши се увеличава или намалява часът, минутите или секундите.

## Избор на файл

Създава бутон, който позволява избиране на файл.

## Числово поле

Създава числово поле. Ако формулярът е свързан с база от данни, числовите стойности във формуляра могат да се взимат от базата от данни.

## Поле за валута

Създава поле за валута. Ако формулярът е свързан с база от данни, съдържанието на полетата за валута във формуляра може да се взимат от базата от данни.

## Поле с маска

Създава поле с маска. За полетата с маска се задава маска за редактиране и маска – образец. Маската за редактиране определя какви данни могат да се въвеждат. Маската – образец определя съдържанието на полето при зареждане на формуляра.

Забележете, че полетата с маска не се експортират във формат HTML.

## Групираща рамка

Създава рамка за визуално групиране на няколко елемента за управление. Групиращите рамки ви позволяват да групирате превключватели в обща рамка.

Ако вмъкнете групираща рамка в документа, ще се стартира помощникът за групиращ елемент, който ви позволява лесно да създадете група от възможности за избор.

Бележка: Когато плъзнете групираща рамка върху съществуващи елементи за управление и след това пожелаете да изберете елемент за управление, трябва първо да отворите контекстното меню на групиращата рамка и да изберете Подреждане - Изнасяне отзад. След това изберете елемента за управление, задържайки CommandCtrl
.

Групиращите рамки имат само визуален ефект. Функционалното групиране на бутоните за избор се извършва чрез задаването на едно и също име в свойството Име на всички превключватели от групата.

## Елемент за управление - таблица

Създава табличен елемент за управление за изобразяване на таблица от база от данни. Ако създадете нов елемент за управление от този вид, ще се покаже помощникът за табличен елемент.

Специална информация относно табличните елементи за управление.

## Лента за навигация

Създава лента за навигация.

Лентата за навигация позволява обхождане на записите в база от данни или формуляр на база от данни. Елементите за управление в тази лента работят точно както в подразбираната лента за навигация в LibreOffice.

## Автоматично фокусиране на елемент за управление

Ако е включен режимът Автоматично фокусиране на елемент за управление, при отварянето на документа ще бъде избран първият елемент на формуляра. Ако бутонът не е включен, след отварянето ще бъде избран текстът. Кой е първият елемент за управление във формуляра се задава чрез командата Ред на активиране.